b"\n_START_ARTICLE_\nWokking\n_START_SECTION_\nBeskrivelse\n_START_PARAGRAPH_\nIngrediensene skj\xc3\xa6res i sm\xc3\xa5 biter som deretter stekes raskt under omr\xc3\xb8ring og/eller kast i en sv\xc3\xa6rt varm krummet stekepanne, eller wok, eventuelt med litt v\xc3\xa6ske tilsatt p\xc3\xa5 slutten. En lignende teknikk, som anvender en enda varmere panne kalles p\xc3\xa5 kinesisk bao (\xe7\x88\x86). Wokingteknikken kom til Kina fra Sentral-Asia og tillater matlaging ved bruk av sv\xc3\xa6rt lite brensel, en fordel i store deler av Kina.\n_START_SECTION_\nUttrykket wokking\n_START_PARAGRAPH_\nP\xc3\xa5 norsk har man ikke tatt etter de fleste andre spr\xc3\xa5ks betegnelse som er mer beskrivende for teknikken, og viser heller til stekeredskapet. P\xc3\xa5 nettstedet \xc2\xabmatprat\xc2\xbb brukes verbformen med to k'er. P\xc3\xa5 svensk heter det \xc3\xa5 \xc2\xabsnabbsteka\xc2\xbb (sn\xc3\xb8ggsteking, rask steking), p\xc3\xa5 engelsk \xc2\xabstir-frying\xc2\xbb (fordi det hele tiden b\xc3\xb8r r\xc3\xb8res [stir] mens det stekes].\n_START_SECTION_\nWokking utenfor Kina\n_START_PARAGRAPH_\nMetoden har, trolig fra Kina, spredd seg til omkringliggende omr\xc3\xa5der som Thailand, Korea, Japan, Vietnam, Indonesia og Malaysia. Nasjonale og lokale variasjoner forekommer, for eksempel skj\xc3\xa6rer man i Kina som regel ingrediensene i like store biter som stekes i forskjellig tid, mens man i Thailand ofte skj\xc3\xa6rer dem i forskjellige st\xc3\xb8rrelser s\xc3\xa5 de blir klare etter samme tid i woken._NEWLINE_Med kinesiske emigranter, og spesielt i takt med Kinas \xc3\xb8konomiske frammarsj, har wokking blitt betydelig vanligere selv utenfor kinarestauranter. Wokking som den vanligvis forekommer i svenske hjem skiller seg fra kinesisk f\xc3\xb8rst og fremst i form av betydelig lavere steketemperatur og tilsvarende lenger tilberedningstid. Det samme gjelder i Norge hvor varm mat gjennomg\xc3\xa5ende tilberedes p\xc3\xa5 elektriske komfyrer, ikke gass eller annen \xc3\xa5pen flamme som gir muligheter for bedre temperaturkontroll."